kardosdrur/scandi-wiki huggingface dataset:
Tæt på - live

Tæt på - live er et livealbum af den danske sangerinde og sangskriver Medina, der udkommer den 17. marts 2014 på Labelmade og A:larm Music. Albummet er indspillet i DRs Koncertsalen under Medinas akustiske Tæt på-turné den 13. oktober og 14. november 2013. Om albummet har Medina udtalt: "Den akustiske live-plade er en realisering af en fantastisk drøm, noget jeg har glædet mig til at føre ud i livet længe. Faktisk lige siden jeg var en ung tøs og så Nirvana Unplugged på MTV. Og tænk, at det nu er blevet til virkelighed".

Albummet indeholder akustiske indspilninger af sange fra Medinas danske album Velkommen til Medina (2009) og For altid (2011). Den eneste nye sang på albummet er førstesinglen "Jalousi", der udkom den 3. februar 2014. Sangen handler ifølge Medina om "Den der søde jalousi som vi alle kan gå rundt med - også jer mænd - når man har en partner. Den handler ikke om den forfærdelige jalousi, men den gode". "Jalousi" blev den mest streamede single i første uge på Spotify, med 700.000 streams.

Spor

Hitlister

Ugentlige hitlister

Årslister

Kilder 

Medina-album
Livealbum fra 2014
Kirchbrak

Kirchbrak er en kommune i Landkreis Holzminden i den tyske delstat Niedersachsen, med 1051 indbyggere (2012), og en del af amtet Bodenwerder-Polle.

Geografi 
Kommunen ligger ved randen af Voglerbjergene, midt i Weserbergland. Kirchbrak ligger ved floden Lenne.

Nabokommuner 
Kirchbrak grænser mod nord til Halle, mod øst til Dielmissen, Lüerdissen og byen Eschershausen, mod syd til Holenberg og Golmbach og mod vest til byen Bodenwerder.

Inddeling 
I kommunen Kirchbrak ligger ud over Kirchbrak, følgende landsbyer og bebyggelser: Westerbrak, Osterbrak, Breitenkamp og Heinrichshagen.

Eksterne kilder/henvisninger 

 Officielt websted

Byer i Niedersachsen
Heinsen

Heinsen er en kommune i den nordvestlige del af Landkreis Holzminden i den tyske delstat Niedersachsen, med 831 indbyggere (2012), og en del af amtet Bodenwerder-Polle.

Geografi 
Heinsen ligger ved Oberweser i Weserbergland i et stort skovområde. Fra Stollenberg kan man se flere af Wesers store meandersving og det 495 meter høje Köterberg, der er det højeste bjerg i Weserbergland. Andre småbjerge er Waul, Wilmeröder Berg, Hopfenberg og Bruchholz.

Nabokommuner 
Kommunen Heinsen grænser til Höxter (landsbyerne Stahle og Bödexen), Polle, Bevern (landsbyen Forst) og Lügde (landsbyen Hummersen).

Eksterne kilder/henvisninger 

 Officielt websted
Inter-Cities Fairs Cup finalen 1971

Inter-Cities Fairs Cup finalen 1971 var to fodboldkampe som skulle finde vinderen af Inter-Cities Fairs Cup 1970-71. De blev spillet den 28. maj og 3. juni 1971 imellem italienske Juventus og engelske Leeds United.

Den var kulminationen på den 13. og sidste sæson af Inter-Cities Fairs Cup. Efterfølgende blev turneringen overgivet til UEFA, som nedlagde den, og erstattede den med UEFA Cup.

Den første kamp i Torino skulle efter planen havde været spillet den 26. maj. Men efter 51 minutter og ved stilligen 0-0, blev kampen afbrudt på grund af kraftigt regnvejr. Kampen blev derfor spillet to dage senere. Leeds vandt samlet 3-3 på reglen om udebanemål, da de havde scoret to mål i Torino, mod Juventus' ene i Leeds.

Kampene

1. kamp

Returkamp

Eksterne henvisninger 
 RSSSF 

1971
Juventus F.C.
Leeds United F.C.
Fodbold i 1971
Dylan O'Brien

Dylan O'Brien (født 26. august 1991) er en amerikansk skuespiller, musiker og instruktør, mest kendt for sin hovedrolle som Thomas i Maze Runner-trilogien og for rollen som 'Stiles' Stilinski i MTV-tv-serien Teen Wolf.

Biografi 
Dylan O'Brien blev født i New York City og voksede op i Springfield Township, New Jersey. Som 12-årig flyttede han og familien til Hermosa Beach, Californien. Da han blev 14 år begyndte O'Brien at lægge videoer på sin YouTube-kanal Dis Be My Channel . Det gjorde, at en lokal producent og instruktør kontaktede ham om at deltage i en webserie, mens han gik på sidste år i high school. Det var meningen, at han efterfølgende skulle på Syracuse University for studere, men han valgte at forfølge en karriere som skuespiller i stedet.

Karriere 
Inden O'Brien blev skuespiller var han aktiv på Youtube og med i bandet "Slow Kids at Play", hvor han spillede trommer. 

Han fik sit gennembrud, da han medvirkede som Stiles Stilinski i MTV-serien Teen Wolf. Han havde i første omgang søgt om rollen som Scott McCall, der er hovedpersonen i serien. Men efter at han havde læst manuskriptet søgte han om rollen som Stiles Stilinski. Han fik rollen og begyndte at filme tv-serien i 2010. Han beholdt rollen i alle seks sæsoner af tv-serien.   

I 2011 var han med i to film: High Road og The First Time. I The First Time spillede han sammen med Britt Robertson, som han senere dannede par med. 

I 2013 medvirkede O'Brien i komediefilmen The Internship, og samme år begyndte han at indspille den første film i Maze Runner-trillogien, hvor han havde hovedrollen som drengen Thomas. Filmen blev udgivet i 2014, og han spillede efterfølgende med i Maze Runner: Infernoet (2015) og Maze Runner: Dødskuren (2018). 

I 2016 medvirkede han i katastrofefilmen Deepwater Horizon, der er baseret på olieudslippet fra boreplatformen Deepwater Horizon i 2010.  

I 2017 havde han hovedrollen som Mitch Rapp i thrilleren American Assassin, og året efter i 2018 lagde han stemme til Bumblebee i filmen af samme navn. I 2019 medvirkede han i første afsnit af Youtube Premiums antologiserie Weird City.

Uheld under Maze Runner: Dødskuren 
Under optagelserne til Maze Runner: Dødskuren i marts 2016 var O'Brien involveret i et uheld, der gav ham betydelige skader.  

O'Brien befandt sig i en sele oven på et køretøj i bevægelse, da han uventet blev trukket af køretøjet og ramt af et andet køretøj. Det gav ham blandt andet en hjernerystelse, ødelagte knogler i ansigtet og alvorlige snitsår. I april 2016 blev det afsløret, at hans skader var alvorlige og værre, end man havde troet, og han ville have brug for mere tid til at komme sig.  

Hans uheld gjorde, at han ikke kunne færdiggøre Maze Runner: Dødskuren, og filmen blev derfor udsat til han var rask igen. Uheldet var også medvirkende til, at han ikke havde en hovedrolle i den sidste halvdel af sjette sæson af Teen Wolf.

Filmografi

Film

Tv-serier

Referencer

Eksterne henvisninger 

 
 

Skuespillere fra New York
Personer fra New York City
Zijin Mining

Zijin Mining Group Ltd eller Zijin (, ) () er en kinesisk metal- og minevirksomhed. Det er en ledende kinesisk producent og raffineringsvirksomhed indenfor guld, kobber og ikke-jernholdige metaller. Virksomhedens hovedsæde er i Shanghang i Longyan i Fujian. Koncernen har ca. 21.455 ansatte.

Guldproduktion 
Virksomheden driver Zijinshan Gold Mine, som er den største dagbrudsguldmine i Kina. Desuden drives tre andre guldminer.

I 2006 havde Zijin en guldproduktion på 49,28 tons, heraf stammede 20,70 tons fra virksomhedens egne miner. Det svarede til 20,53 % af Kinas totale guldproduktion og 11,51 % af guldproduktionen fra minedrift i Kina. I 2010 udvandt Zijin 69 tons guld.

Hændelser

Syreudslippet i juli 2010 
3. juli og 16 juli 2010 blev der registreret et syreudslip fra virksomhedens kobber-anlæg i Fujian-provinsen, hvor syre løb ud i Ting-floden. Der blev sagt om udslippet at det var på størrelse med olieudslippet i den Mexicanske Golf 2010. Direktøren fra kobber-anlægget blev anholdt, fordi at virksomheden ventede ni dage inden de afslørede udslippet.

Dæmningskollapset i september 2010 
I september 2010 blev fire mennesker dræbt, da en dæmning efter kraftig regn kollapsede ved Xinyi Yinyan tin-minen. Om dæmningskollapset blev der sagt at det var forårsaget af kraftigt regnvejr og at vejret var en 200 års hændelse.

Kilder

Eksterne henvisninger 
 Zijin Mining Group Company Limited
 Zijin Mining Group - Key Financial Figures 
 Zijin Mining Group - Balance Sheet 

Mineselskaber fra Kina
Metalvirksomheder fra Kina
Fujian
Etableret i 2000
In Blue

In Blue er det tredje studiealbum fra det irske folkrockband The Corrs. Det blev udgivet i 2000, og var med til at gøre bandet kendt i USA. Titlen på albummet kommer fra en linje i sangen "Give Me a Reason". Udover "Breathless", der blev #1 i Storbritannien, indeholder albummet også en ny udgave af "Radio" og "At Your Side" som var blevet udgivet på deres tidligere album The Corrs Unplugged. Mutt Lange var med til at skrive de tre sange og albummet blev optaget i Westland Studios og Windmill Lane Studios i Dublin med hjælp fra Tim Martin.

Indtil videre er flere af sangene blevet brugt i forskellige tv-programmer og film: "Rebel Heart" blev brugt som temaet til tv-miniserien af samme navn; "One Night" i Mad About Mambo; "At Your Side" i traileren til filmen The Holiday; og "All the Love in the World" i filmen America's Sweethearts

Spor 
 "Breathless" - 3:28
 "Give Me a Reason" - 3:29
 "Somebody for Someone" - 4:00
 "Say" - 4:33
 "All the Love in the World" - 4:22
 "Radio" - 4:14
 "Irresistible" - 3:40
 "One Night" - 4:38
 "All in a Day" - 3:43
 "At Your Side" - 3:55
 "No More Cry" - 2:59
 "Rain" - 4:15
 "Give It All Up" - 3:28
 "Hurt Before" - 4:05
 "Rebel Heart" - 4:06

Personel

The Corrs 
Andrea Corr – Forsanger, tinwhistle
Caroline Corr – Trommer, bodhrán, klaver, vokal
Jim Corr – guitar, keyboard, klaver, vokal
Sharon Corr – violin, vokal

Featuring 
Anthony Drennan – guitar
Keith Duffy – bass

Gæstemusikere 
Ronan Dooney - trompet
Paul Duffy - saxofon
Mitchell Froom - keyboard
Billy Farrell - keyboard
Fiachra Trench - Strengarrangement

Hitlister og certificeringer

Hitlister

Certificeringer

Udgivelseshistorik

Referencer 

The Corrs-album
Album fra 2000
Told You So

Told You So er det andet studiealbum af den danske sanger og sangskriver Christopher, der udkom den 24. marts 2014 på Parlophone. 

Albummet er produceret af Frederik og Fridolin Nordsø og er ifølge Christopher et "popalbum, hvor du har lyst til at smide hænderne i vejret og så bare synge med fra start til slut." Tekstmæssigt kredser albummet bl.a. om Christophers meget omtalte forhold til sangerinden Medina. Told You So debuterede på hitlistens andenplads, med 1757 solgte eksemplarer i den første uge. Den 17. november 2014 udkom en Deluxe-udgave af albummet med den nye single "CPH Girls", samt en live version af "First Like" og Brandon Beal-singlen "Twerk It Like Miley". I november 2014 modtog albummet guld for 10.000 solgte eksemplarer. 

Albummet blev mødt med blandet anmeldelser. Det fik 4/6 af musikbladet GAFFA, 2/6 af Ekstrabladets musikanmelder, 3/6 af Ekstrabladets læsere, 3/6 af Berlingske og 4/6 af musikguide.dk.

Spor 
 Alle sange er produceret af Frederik og Fridolin Nordsø, undtagen hvor noteret.

Hitlister og certificeringer

Ugentlige hitlister

Årslister

Certificeringer

Kilder 

Album fra 2014
Christopher-album
Ikke-jernholdige metaller

I metallurgi er ikke-jernholdige metaller ethvert metal, inklusive legeringer, der ikke indeholder jern i væsentlige mængder. Generelt er de dyrere end jernholdige metaller, og de bliver brugt pga. deres egenskaber som lav vægt (f.eks. aluminium), højere konduktivitet (f.eks. kobber), ikke-magnetiske egenskaber eller modstandsdygtighed mod korrosion (f.eks. zink). Nogle ikke-jernholdige metaller bliver også brugt i jern- og stålindustrien. Eksempelvis bliver bauxit brug som flux til højovne, mens andre som wolframit, pyrolusit og chromit bliver brugt til jernlegeringer.

Vigtige ikke-jernholdige metaller inkluderer aluminium, kobber, bly, nikkel, tin, titanium og zink og legeringer som messing. Ædelmetaller som guld, sølv og platin og eksotiske eller sjældne metaller som cobalt, kviksølv, wolfram, beryllium, bismuth, cerium, cadmium, niobium, indium, gallium, germanium, lithium, selen, tantal, tellur, vanadium og zirkonium er også ikke-jernholdige. De bliver normalt udvundet fra mineraler som sulfider, carbonater og silikater. Ikke-jernholdige metaller bliver normalt raffineret via elektrolyse.

Referencer 

Metallurgi
Metaller
Legeringer
Waldorfsalat

Waldorfsalat er en salat af æble, selleri eller bladselleri (og valnød) i flødeskum og creme fraiche serveret som tilbehør til vildt, forret eller som et let måltid.

Historie 
Salaten blev præsenteret i 1896 på Waldorf Hotel i New York City (en forgænger for Waldorf-Astoria Hotel, som opstod ved sammenlægningen af Waldorf med naboen Astoria Hotel i 1897).

Oscar Tschirky, som var Waldorfs maître d'hôtel og som udviklede eller inspirerede mange af dets signaturretter, bliver oftest krediteret for denne ret. I 1896 optrådte waldorfsalat i The Cook Book af "Oscar of the Waldorf"; den originale opskrift indeholdt ikke nødder, men de var tilføjet, da opskriften stod i The Rector Cook Book i 1928. Salaten var så populær, at Cole Porter nævnte den i sin sang "You're the Top" fra 1934.

Salaten blev kendt for titelrollen i afsnit 9: "Waldorf Salad" i den britiske sitcom Fawlty Towers.

Variationer 
Andre ingredienser som valnødder, kylling, kalkun, vindruer og tørret frugt som dadler eller rosiner bliver tilføjet. I de opdaterede versioner er dressingen creme fraiche, yoghurt eller flødeskum. En  emeraldsalat har blomkål i stedet for selleri. Salaten kan også tilsættes appelsin- eller citronskal.

En populær variant lavet med peanut (jordnød) kaldes peadorfsalat.

Se også 
 Frugtsalat

Referencer 

Frugtretter
Grøntsagsretter
Salat
GD Power Development Company

GD Power Development Company () eller Guodian Power Development Company er en kinesisk virksomhed, der er engageret i udvikling, opførelse, produktion og drift af kraftværker. Produktionen er bl.a. baseret på kulkraft, kernekraft og vindkraft. Virksomheden er et datterselskab til det statsejede China Guodian Corporation. Hovedsædet ligger i Beijing. Virksomheden er etableret i 1992 og blev i 1997 børsnoteret på Shanghai Stock Exchange.

Eksterne henvisninger 
 GD Power Development Company 

Statsejede virksomheder fra Kina
Energivirksomheder fra Kina
Etableret i 1992
Liaoning Chengda

Liaoning Chengda Company Limited () er et kinesisk konglomerat. Den statsejede virksomhed er engageret i eksport, import, international handel, kunstgødning, lægemidler, ejendomsudlejning, vacciner og varehuse. Konglomeratets hovedsæde er i Dalian i Liaoning.

Historie 
Virksomheden blev etableret i 1993 under navnet Liaoning Knitwear and Home-Textiles Import & Export Company. I 1996 blev selskabet børsnoteret på Shanghai Stock Exchange.

Kilder

Eksterne henvisninger 
Liaoning Chengda Company Limited 

Dalian
Etableret i 1993
Konglomerater fra Kina
Handelsvirksomheder fra Kina
Wolsing-mordet

Wolsing-mordet er en uopklaret dansk mordsag fra 1950, som udspandt sig på Lolland, hvor landbrugsmedhjælper Ejnar August Christensen Wolsing blev myrdet. Charles Clausen blev dømt for mordet, men siden frikendt og tilkendt erstatning.

Om drabet 
Lørdag den 3. juni 1950 var en pumpemester og hans hustru ude at gå nederst i deres have, som lå ud mod en sø og kanalen ved Kramnitze ved Holeby på Lolland. Parret så noget mærkeligt, som vidste sig at være liget af den 45-årige Ejnar Wolsing. Wolsing havde været savnet siden 19. maj samme år og havde ligget i vandet siden, og liget var derfor i stærk opløsning. I begyndelsen var det ikke klart, om der var tale om en forbrydelse; men af obduktionserklæringen fremgår det, at han var blevet smidt i kanalen efter, at han var død. Senere fandt politiet hans cykel og andre personlige ejendele i kanalen. I hans pung blev der fundet 1.800 kroner, hvilket fik politiet til at konkludere, at der ikke var tale om et rovmord.

Den 16. februar 1951 blev husmand Charles Clausen idømt 10 års fængsel for mordet. Da han ankede og klagede over dommen, blev retssagen genoptaget og flyttet fra Lolland til København, da der var tvivl om nævningenes neutralitet. Clausens forsvarsadvokat fik ham frikendt, løsladt og tilkendt en erstatning for uberettiget fængsling. Siden er der ikke kommet nyt i drabssagen, som er uopklaret.

I 2013 kom de gamle effekter og bevismaterialer fra sagen frem, da et glemt rum dukkede frem under ombygninger af Maribo arrest. De er nu afleveret på Politihistorisk Museum.

Litteratur 
 Wolsing mysteriet: Kriminalhistorie fra Holeby 1950-1951, af Claus Nielsen, 1999

Kilder 

Mord i Danmark
Uopklarede mord
Begivenheder i 1950
Kweichow Moutai Company

Kweichow Moutai Company Limited () er en kinesisk fødevarevirksomhed. Virksomheden er specialiseret i fremstilling og salg af Maotai likør, sammen med fremstilling af drikkevarer, madvarer og emballager. Den statsejede virksomhed har hovedsæde i Renhuai i Guizhou.

Selskabet blev børsnoteret på Shanghai Stock Exchange i 2001.

Kilder

Eksterne henvisninger 
 Kweichow Moutai Company Limited 
 Kweichow Moutai Overview at World Indicium

Guizhou
Statsejede virksomheder fra Kina
Fremstillingsvirksomheder fra Kina
Fødevarevirksomheder fra Kina
Etableret i 1999
Everbright Securities

Everbright Securities Company Limited () er en af Kinas største værdipapirhandlere. Virksomheden med hovedsæde i Shanghai kontrolleres af det statejede kinesiske finans-konglomerat China Everbright Group. Selskabet blev etableret i 1996 og blev i 2009 børsnoteret Shanghai Stock Exchange.

Kilder 

Etableret i 1995
Statsejede virksomheder fra Kina
Banker fra Kina
Virksomheder i Shanghai
Investeringsbanker
Heyen

Heyen er en kommune i den nordvestlige del af Landkreis Holzminden i den sydlige del af tyske delstat Niedersachsen, med 468 indbyggere (2012), og en del af amtet Bodenwerder-Polle.

Geografi 
Kommunen ligger centralt i landskabet Weserbergland mellem Weseraue og Ithsletten.

Nabokommuner 
Heyen grænser mod nordvest og nord til kommunen Emmerthal i Landkreis Hameln-Pyrmont, mod øst til Halle, mod syd til an Bodenwerder og mod sydvest til Hehlen.

Eksterne kilder/henvisninger 

 Officielt websted
Hehlen

Hehlen er en kommune i den nordvestlige del af Landkreis Holzminden i den tyske delstat Niedersachsen, med 1.875 indbyggere (2012), og en del af amtet Bodenwerder-Polle.

Geografi 
Kommunen ligger ved Weser lige vest for byen Bodenwerder og mellem Hameln og Holzminden.

Nabokommuner 
Hehlen grænser mod nord til kommunen Emmerthal i Landkreis Hameln-Pyrmont, mod nordøst til Heyen (som den er forbundet med via en bro), mod øst til Bodenwerder, mod syd til Pegestorf og mod vest til Ottenstein.

Eksterne kilder/henvisninger 

 Officielt websted
Super deformed

Super deformed (overdeform), ofte forkortet SD, er en bestemt form for japanske karikaturer, hvor figurerne tegnes ekstremt forvrænget. 

Når en given figur tegnes som super deformed, sker det typisk som lille og buttet med korte stive ben men med vigtige kropsdele som hovedet forstørret, hvilket sammenlagt får vedkommende til at ligne et lille barn. Resultatet bliver at figuren kommer til at fremstå urealistisk, hvilket forstærker den komiske effekt. Figuren vil typisk mangle forskellige detaljer som folder i tøjet, mens andre ting vil blive forenklede. Til gengæld vil karakteristiske elementer som usædvanlig hårstil eller bestemt tilbehør ofte blive gengivet tydeligt og typisk også overdrevet.

Super deformed i medierne 
Super deformed er udbredt som stil i japansk kultur og kan som sådan findes overalt fra reklamer og metroskilte til anime og manga. I anime og manga bruges det ofte til korte mellemsekvenser til at vise ekstreme eller overdrevne følelser så som vrede eller overraskelse, der ville være sværere at gengive eller virke forkerte, hvis de blev gengivet på et mere realistisk ansigt. De er ofte ment som nuttede og bruges ofte som humoristisk afveksling fra historien.

Det hænder at en humoristisk serie konsekvent tegner en eller flere figurer som super deformed. En af de mest konsekvente eksempler er mangaen og animeserien Puchimas! Petit Idolmaster, der er en parodi på The Idolmaster. Her bliver den oprindelige series tretten idoler og en sekretær alle modsvaret af små super deformede væsener, der modsvarer dem af udseende og opførsel men gjort mere ekstremt med forskellige specielle evner og vaner.

Stilen er også blevet brugt i flere amerikanske tegnefilmserier som f.eks. tre korte afsnit i tilslutning til Avatar: The Last Airbender fra 2005. Alle figurerne var tegnet super deformed, og afsnittene som sådan var parodier på den egentlige serie skabt af dennes skabere. Ligesom deres japanske modstykker benytter amerikanske tegnefilm konceptet med overdrivelser af figurernes udseende.

Noter

Eksterne henvisninger 
 Super Deformed – definition på Anime News Network 

Anime- og mangabegreber
Ingrid Hedström

Ingrid Hedström (født 1950] er en svensk journalist og forfatter. Hun er uddannet psykolog.

I 2008 udgav hun Lärarinnan i Villette (Lærerinden i Villette, dansk 2009), som foregår i Belgien i 1994 med undersøgelsesdommeren Martine Poirot som hovedperson.

Bogen vandt det svenske krimiakademis debutantpris i 2008. Siden er i alt seks bøger udkommet på svensk i serien om Martine Poirot.

Privat er hun gift med Henrik Brors og er mor til Helena Brors.

Bibliografi 

Hovedperson i nedenfor angivne bøger: Undersøgelsesdommeren - Martine Poirot: 

 Lärarinnan i Villette - 2008 (Lærerinden i Villette, dansk 2009)
 Flickorna i Villette - 2009 (Pigerne i Villette, dansk 2009)
 Under jorden i Villette - 2010 (Under jorden i Villette, dansk 2010)
 Blodröd måne över Villette - 2011 (Blodrød måne over Villette, dansk 2011)
 Rekviem i Villette - 2012 
 Svarta korpar över Villette - 2013

Eksterne henvisninger 
 Det svenske forlags side om Ingrid Hedström 
 Bibliografi på dansk 

Forfattere fra Sverige
Xosé María Díaz Castro

Xosé María Díaz Castro (født 19. februar 1914 i Guitiriz, død 2. oktober 1990 i Lugo) var en Galicisk digter, forfatter og oversætter. Dagen for galicisk litteratur i 2014 var dedikeret til ham.

Værk 
 Nimbos, Editorial Galaxia, Vigo, 1961, 74 p., .

Referencer

Bibliografi 

 AAVV; Homenaxe a X. M. Díaz Castro , Xermolos, Guitiriz, 1987, 192 p., .
 Blanco Torrado, A.; A ascensión dun poeta, Xosé María Díaz Castro, Caixa Galicia, Lugo, 1995, 143 p., .
 Requeixo, Armando; Xosé María Díaz Castro, vida e obra , Editorial Galaxia, Vigo, 2014, 200 p., .

Digtere fra Spanien
Día das Letras Galegas
Algeriet ved vinter-OL 2010

Algeriet deltog ved vinter-OL 2010 i Vancouver, Britisk Columbia i Canada.

Langrendsløb 

Algeriet havde én atlet med til de olympiske lege. Det var en 17-årige langrendsløber.

Mænd

Referencer 

Lande ved vinter-OL 2010
2010
Arial

Arial er en sans-serif skrifttype, der er inkluderet i flere Microsoft-programmer, herunder der forskellige versioner af Windows og Office-pakken. Arial var tidligere standard-font i bl.a. Office-pakken.

Skrifttypen blev oprindelig udviklet i 1982 af Monotype som et billigere alternativ til Linotypes populære skrifttype Helvetica. Skrifttypen skulle anvendes i IBM's laserprintere og blev i 1992 leveret til Microsofts Windows 3.1. Skrifttypen er 'Neo Grotesk' og blev oprindeligt kaldt 'Sonoran San Serif'.

Der er i forhold til Helvetica foretaget mindre ændringer i skrifttypen, både bogstavformen og i afstanden mellem tegnene for at gøre skrifttypen mere læsevenlig og tydelig på en computerskærm og ved forskellige opløsninger. 

Da Arial giver et rent og klart ordbillede og findes installeret på de fleste computere, er skrifttypen ofte anvendt på Internettet, bl.a. også på Wikipedia.

I forbindelse med opgraderingen til Word 2007 introducerede Microsoft skrifttypen Calibri som standard-font, og Microsoft har siden udskiftet Arial med Calibri som standard-skrifttypen i de fleste af Microsofts standardprogrammer, herunder i  Office-pakken og Outlook.

Varianter 
Arial forefindes i en række varianter, herunder 

Arial Std 
Arial Pro
Arial MT
Arial Narrow
Arial WGL
Arial Narrow WGL

De enkelte varianter forefindes i yderligere undervarianter (Italic (kursiv), Bold (fed), ExtraBold, Light, Condensed, Narrow og kombinationer af disse).

Eksterne links

Om forskellen på Arial, Helvetica og Grotesque
 Arial versus Helvetica
 Information om Arial (Microsoft typography)
Beskrivelse af Arial på myfonts.com med varianter af skrifttypen

Skrifttyper